COM7 หวัง Apple เปิดตัว iPhone 6Sหนุน Q4/58 แจ่มแนะซื้อเป้า 4.46 บาท
COM7 คาด Apple จะเปิดตัว iPhone 6S วานนี้( 9 ก.ย. 58)และคาดวางจำหน่ายในประเทศไทยวันที่ 31 ต.ค. 58 เป็นปัจจัยบวกต่อตัวแทนจำหน่ายไอโฟน ซึ่ง COM7 มีมากที่สุดในประเทศไทยกว่า 317 สาขา (Banana IT & iStudio) หนุนกำไรเติบโตในไตรมาส 4/58 โดยมองมูลค่าเหมาะสมปี 58 ที่ 4.46 บาท (Upside 37.3%) อิงตามระดับ PER ที่ 20 เท่าอิงจากค่าเฉลี่ยของคู่แข่ง เติบโตเฉลี่ยราว 30.6% ในอีก 2 ปีข้างหน้า
10 ก.ย. 2558

บล.โนมูระ พัฒนสิน ระบุในบทวิเคราะห์ (10 ก.ย.) ว่า บริษัท คอมเซเว่น จำกัด (มหาชน) หรือ COM7 คาดกำไรสุทธิปี 58 และ 59 เติบโตแข็งแกร่งที่ 368 ลบ. +27.8% เทียบช่วงเดียวกันของปีก่อน และ 358 ลบ. +33.5% เทียบช่วงเดียวกันของปีก่อนตามลำดับ เติบโตจากการจำหน่ายโทรศัพท์มือถือ รวมถึงแรงหนุนจาก 4G จะกระตุ้นการเปลี่ยนมือถือของผู้บริโภคอีกครั้ง
ขณะเดียวกันบริษัท Apple จะเปิดตัว iPhone 6S ในวันที่ 9 ก.ย. 58 คาดวางจำหน่ายในประเทศไทยวันที่ 31 ต.ค. 58 เป็นปัจจัยบวกต่อตัวแทนจำหน่ายไอโฟน ซึ่งมีมากที่สุดในประเทศไทยกว่า 317 สาขา (Banana IT &amp; iStudio) หนุนกำไรเติบโตในไตรมาส 4/58
โดยมองมูลค่าเหมาะสมปี 58 ที่ 4.46 บาท (Upside 37.3%) อิงตามระดับ PER ที่ 20 เท่าอิงจากค่าเฉลี่ยของคู่แข่ง เติบโตเฉลี่ยราว 30.6% ในอีก 2 ปีข้างหน้า